recursal/SuperWikiNEXT-32B huggingface dataset:
**Theodor Habicht** (født 4. april 1898 i Wiesbaden, død 31. januar 1944 i Nevel) var en tysk nasjonalsosialistisk politiker og embedsmann. Han hadde militær rang som hauptmann og falt i strid på Østfronten.

Han meldte seg inn i NSDAP i 1926.

Hitler sendte Habicht til Østerrike i 1931 for å lede nazibevegelsen der. Etter å ha blitt kastet ut av landet i 1933 ledet han en nazistisk eksilbevegelse fra München, men etter mordet på Engelbert Dollfuß i 1934 og det mislykkede statskuppet falt Habicht i unåde både hos Hitler og i den østerrikske befolkningen.

I 1939 fikk Habicht en stilling i utenriksdepartementet. Som understatssekretær ble han i april 1940 sendt til Norge for å løse opp i flokene rundt Vidkun Quislings statskupp. Habicht ble raskt skeptisk til Quislings evner, og søkte til Høyesterett for å bedre situasjonen. Etter å ha konferert med Joachim von Ribbentrop fikk Habicht og sendemann Curt Bräuer fullmakt til å forhandle med Høyesterett, og mot Quislings vilje ble kupp-regjeringen erstattet med Administrasjonsrådet den 15. april.

Etter oppholdet i Norge ble Habicht overført til Wehrmacht, der han tilbragte mesteparten av krigen på østfronten. Han falt i strid ved Nevel i 1944.

Referanser
----------

1. 1 2   Autorités BnF, BNF-ID 17708407s[Hentet fra Wikidata]
2. 1 2  Rees, Philip (1990). *Biographical dictionary of the extreme right since 1890*, side 169. ISBN 0130893013.
3. ↑  Dahl, Hans Fredrik (1992). *Vidkun Quisling : En fører for fall*. Aschehoug. s. 110-115. ISBN 8257409782.

  


|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |

Portal: Andre verdenskrig
**Slekt** som juridisk begrep betegner tradisjonelt i Europa personer som nedstammer agnatisk (i mannslinje, «på sverdsiden») fra samme person. Disse personene vil gjerne ha samme slektsnavn. Uttrykket slekt brukes imidlertid også i dagligtalen i en bredere forstand, om alle man er i familie med, både agnatisk og kognatisk (gjennom kvinneledd, «på spinnesiden») («er i slekt med»). Slekt i tradisjonell juridisk forstand kan derfor også omtales som slekt i snevrere forstand.

Til det tradisjonelle slektsbegrepet regnes også kvinner som giftes inn i den. Døtre tilhører slekten frem til de eventuelt gifter seg inn i en annen slekt. Adopterte er ofte også regnet med i slekten.

Det tradisjonelle slektsbegrepet har i mange vestlige land fått en svakere stilling i lovgivningen i nyere tid. Mens slektsnavn etter det tradisjonelle slektsbegrepet følger mannslinjen, har nyere navnelovgivning i Norge åpnet for at slike navn kan overføres gjennom kvinneledd, og i navneloven er begrepet slektsnavn avskaffet og erstattet av etternavn. Arverett og flere andre rettsforhold er uavhengig av om slektsskapet går gjennom manns- eller kvinneledd.

Å være i slekt eller familie med personer, har rettslig betydning både rettshistorisk og idag. Kort kan nevnes navnerett, arverett, odels- og åsetesrett, forsørgelses- og bidragsplikt, inhabilitet til å treffe avgjørelser og begrensninger i vitneplikt.

Arvelig adelskap har nesten alltid fulgt mannslinjen, men dog slik at også døtre ble regnet som adelige (dvs. alle, både kvinner og menn, arver sin fars status som adelig). Tronfølge i monarkier har for det meste fulgt det samme prinsippet, men med unntak når det var nødvendig for å sikre tronfølgen. I Norge var arveretten til tronen basert på salisk rett, altså agnatisk-primogenitur (eldste sønn arver), frem til 1990, men slik at det fortsatt er salisk tronfølge som gjelder for kronprinsen (kong Haralds yngre barn) som er født før 1990. Neste tronskifte i Norge vil derfor også følge salisk rett.

Se også
-------

* Hus (genealogi)

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** HDS **·** NDL **·** NKC
 |
Eldre gårdsbebyggelse i Sacrower Kirchweg 6/8
**Kladow** [ˈklaːdoː] er en ortsteil i Berlins bydel Spandau. Navnet er avledet av det slaviske ordet *kloda* for trestamme.

Geografi
--------

Kladow grenser i nord til Gatow, i øst og sørøst til Havel og i vest og sørvest til delstaten Brandenburg, med nabolandsbyene Sacrow og Gross Glienicke. Med ca 11 500 innbyggere tilhører Kladow de deler av Berlin som har beholdt sin landlige karakter. Nær landsbyens sentrum ligger strandpromenaden med den ubebodde øya Imchen utenfor.

Historie
--------

I Kladow er det gjort arkeologiske funn fra 800-tallet til 1 100-tallet og dessuten metallarbeider fra tidlig middelalder. I skriftlige kilder fra 1267 nevnes stedet som *Clodow*. Fra midten av 1 300-tallet var stedet eid av Benediktinerklosteret *St. Marien zu Spandau*. Etter reformasjonen ble klosteret oppløst i 1558 og landsbyen overdratt til kurfyrsten. Under tredveårskrigen ble dette stedet som flere landsbyer i området, sterkt skadet og seks gårder ble forlatt. 

Private grunneiere overtok området fra 1660 og i 1685 overtok alkymisten Johannes Kuckel lensgården for å finansiere sine prosjekter. På 1700-tallet ble det på kongelig ordre plantet morbærtrær for å gå igang med silkeproduksjon. I 1744 ble herregården (*Vorverk*) Neu-Kladow anlagt og på denne oppført et stort våningshus i 1800. En stor brann ødela store deler av landsbyen i 1808. Kirken ble gjenreist i 1818og er bevart i denne skikkelsen til idag.

Bybefolkningen flyttet ut til stedet på 1800-tallet og en entreprenør fra Berlin kjøpte gården Neu-Kladow. En rekke villaer ble bygget langs Havel. I 1920 ble Kladow som del av Spandau også innlemmet i Stor-Berlin. 

Militærflyplassen Kladow ble bygget i årene 1934-1935. Denne ble etter den andre verdenskrigen innlemmet i Gatow, men fra 2003 for en stor del igjen innlemmet i Kladow. Lufthavnen var ved siden av Tempelhof lufthavn og Tegel lufthavn en av de tre lufthavner i Berlin som gjorde det mulig å opprettholde luftbroen under Berlinblokaden.

Severdigheter
-------------

Kladow fremstår idag som en landsby i storbyen. Luftwaffemuseet med fly fra både Luftwaffe og NVA finnes på Gatow lufthavn.

Samferdsel
----------

Kladow kan nås med buss tilhørende Berliner Verkehrsbetriebe. BVB trafikkerer også strekningen Kladow – Wannsee med båt (Fährlinie F10).

Eksterne lenker
---------------

* (en) Berlin-Kladow – kategori av bilder, video eller lyd på Commons Rediger på Wikidata

* (en) Berlin-Kladow – galleri av bilder, video eller lyd på Commons Rediger på Wikidata

Portal: Tyskland

| * v
* d
* r
Ortsteiler i Berlins bydel Spandau |
| --- |
| Stadtwappen Berlin | 
* Falkenhagener Feld
* Gatow
* Hakenfelde
* Haselhorst
* Kladow
* Staaken
* Siemensstadt
* Spandau
* Wilhelmstadt

 | Bezirkswappen Bezirk Spandau |

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
De taksonomiske nivåene i biologisk klassifikasjon.
**Slekt** (Latin: *genus*) er en kategori brukt i den biologiske systematikken; en slekt kan omfatte én eller flere nært beslektede arter. I tillegg til arter kan slekter bestå av én eller flere *underslekter*, som igjen består av én eller flere arter. Én eller flere nært beslektede slekter sammenfattes som en familie, kanskje via ett eller flere tribus og underfamilier. 

Høyere systematiske kategorier som slekt og familie vil representerer tydelige episoder med radiasjon, slik at gruppen som sådan ofte representerer et virkelig fenomen i naturen, og ikke bare en praktisk samlebetegnelse.

Navn og skrivemåte
------------------

To slekter kan ha samme navn dersom den ene er en dyreslekt og den andre en planteslekt. For eksempel er *Aotus* navnet på en slekt aper og på en slekt i erteblomstfamilien, og *Prunella* er navnet på både en slekt i leppeblomstfamilien og en slekt av jernspurver.

Slektsnavn skrives som regel i *kursiv*, og har alltid stor forbokstav.

Referanser
----------

1. ↑  Humphreys, A.M.; Barraclough, T.G. (2. april 2014). «The evolutionary reality of higher taxa in mammals». *Proceedings of the Royal Society B: Biological Sciences*. 281 (1783): 20132750–20132750. doi:10.1098/rspb.2013.2750. Besøkt 29. november 2016.

Eksterne lenker
---------------

* (en) *Kategori:Genera (biology)* – bilder, video eller lyd på Wikimedia Commons Rediger på Wikidata

|  |  |
| --- | --- |
|  | Wiktionary: Slekt (biologi) – ordbokoppføring |


|  |  |
| --- | --- |
| Oppslagsverk/autoritetsdata | Encyclopædia Britannica
 |
| Medaljeoversikt |
| --- |
| Konkurrerte for Sør-Koreas flagg Sør-Korea |
| Kjelkehockey |
| Paralympiske vinterleker |
| Bronse | 2018 Sør-Koreas flagg Pyeongchang | Kjelkehockey |
| VM i kjelkehockey |
| Bronse | 2017 Sør-Koreas flagg Gangneung | Kjelkehockey |
| Sølv | 2012 Norges flagg Hamar | Kjelkehockey |

**Jung Seung-hwan** (født 9. januar 1986) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og to VM-medaljer. 

Han har også konkurrert i parafriidrett på nasjonalt nivå i Sør-Korea.

Bakgrunn
--------

Jungs funksjonshemming skyldes en ulykke da han fem år gammel, der han måtte amputere venstre bein etter ulykken. Han begynte med kjelkehockey i 2004, og debuterte på det sørkoreanske landslaget i 2005.

Idrettskarriere
---------------

Jang deltok i VM i kjelkehockey 2009, der Sør-Korea kom på fjerdeplass. Året deltok han i Paralympiske vinterleker 2010, der Sør-Korea kom på sjetteplass. Etter Paralympics mottok han en *Excellent Para Athlete Award* da han kom tilbake til Sør-Korea. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen. 

I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014. Han var lagets flaggbærer i åpningsseremonien og avslutningsseremonien i disse lekene. 

I 2016 ble han kåret til æresambassadør (*honorary ambassador*) for Paralympiske vinterleker 2018. I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

Referanser
----------

1. ↑  Pyeongchang2018.com - *Athlete Profile - JUNG Seung Hwan* Arkivert 2. april 2018 hos Wayback Machine. besøkt 2. april 2018.

Eksterne lenker
---------------

* Profil hos Pyeongchang 2018 Arkivert 2. april 2018 hos Wayback Machine. (PL 2018)
Klaffefeil er tilstander hvor det er feil eller sykdom ved hjerteklaffene, med eller uten klinisk betydning. De vanligste klaffefeilene i den vestlige verden er aortastenose og mitralinsuffisiens.

Sykdom
------

Klaffefeil kan føre til sykdom ved at de forårsaker en hjertesvikt, enten akutt eller over lang tid. Hjertesvikten kan skyldes at en klaff er for trang (stenose) slik at ikke nok blod flyter gjennom, eller at en klaff er lekk (insuffisiens) slik at blod flyter feil vei. Det er hovedsakelig klaffefeil på venstre side av hjertet som forårsaker sykdom.

Stenose
-------

Skyldes oftest aterosklerose og forkalkning av klaffen. Kan også være medfødt.

Insuffisiens
------------

Skyldes én av følgende:

* Stivhet av klaffen (sklerose) slik at den ikke lukker ordentlig
* Vegetasjoner av mikroorganismer på klaffen ved endokarditt
* Skade på klaffen
	+ Etter infeksjon (endokarditt)
	+ Etter operasjon (iatrogen skade)
	+ Medfødt
* Utvidelse av hjertet slik at klaffeseilene ikke treffer hverandre

Aortaklaffen
------------

### Stenose

Sannsynligvis den vanligste klaffefeilen i den vestlige verden. Innebærer at aortaklaffen som skiller venstre hjertekammer fra hovedpulsåren, er trang.
**Bilyd:** Systolisk, crescendo, ofte bortfall av 2. hjertetone.

### Insuffisiens

Lekkasje av aortaklaffen. Opptrer veldig ofte sammen med aortastenose.
**Bilyd:** Diastolisk, decrescendo.

Mitralklaffen
-------------

### Stenose

Klaffen mellom venstre for- og hovedkammer er tett. Sannsynligvis den vanligste klaffefeilen i utviklingsland, som en følge av reumatisk feber som barn.
**Bilyd:** Diastolisk, jevn. Jo lengre del av diastolen den varer, jo mer uttalt stenose.

### Insuffisiens

Lekkasje av blod fra venstre hovedkammer til venstre forkammer under systole. Oppstår ofte som en konsekvens av utvidelse av hjertet.
**Bilyd:** Systolisk, jevn, varer gjerne hele systolen (holosystolisk).
**Mundanus Imperium** var et norsk mørkt progressiv metal-band etablert på Hamar i 1994 under navnet *Nattefall*.

*Nattefall* var et black metal-band som besto av bassisten og trommeslageren Lars Wiik og keyboardisten Bent E. Holm. Etter å ha utgitt demoen *Ode to the Nightsky* i 1996 ble det vist interesse fra selskapet Velvet Music. Bandet skiftet navn til Mundanus Imperium og demoen ble utgitt som EP i 1997. Petter J. Thuve (gitar) og Jørn Lande (vokal) ble rekruttert, og stilen ble endret til mørk progressiv metal. Året etter kom bandets eneste fullengde musikkalbum, *The Spectral Spheres Coronation*. Bandet ble oppløst i 1998.

Diskografi
----------

* 1996: *Ode to the Nightsky* (demo, som *Nattefall*)
* 1997: *Ode to the Nightsky* (EP, Impure Creations Records)
* 1998: *The Spectral Spheres Coronation* (Nuclear Blast)

Medlemmer
---------

* Lars Wiik – bass, trommer
* Petter J. Thuve – gitar
* Bent E. Holm – keyboard
* Jørn Lande – vokal

Eksterne lenker
---------------

* (en) Nattefall hos Encyclopaedia Metallum
* (en) Mundanus Imperium hos Encyclopaedia Metallum

|  |  |
| --- | --- |
| Oppslagsverk/autoritetsdata | VIAF **·** LCCN
 |
***jungel.bok*** av forfatteren Bjørn Skogmo er en fortelling utgitt i 2003 i Biblioteket Gasspedal av Gasspedal (forlag), som den første utgivelsen i forlagets skriftserie. Boka ble på kort tid utsolgt fra forlaget, men er tilgjengelig som pdf-fil. Ny, utvidet utgave av *jungel.bok* utkom høsten 2009.

*jungel.bok* er lagt opp som et tenkt eller mulig gjennomført besøk hos forfatteren og antropologen José Maria Arguedas i hans hjem i Lima. Den nye utgaven består av originalteksten regelmessig avbrutt av fragmenter av et essay om Arguedas. Formen er utprøvende, men teksten er drivende og feberhet. Gjennomgående spilles det bevisst på å skape usikkerhet om hva som er fakta og hva som er fiksjon, med invitasjon til leseren om å delta.

Da Olaug Nilssen anmeldte *jungel.bok* i Morgenbladet påpekte hun at: «den unge, «altfor unge», studenten i jungel.bok har som mål å få nærmare forståing for Arguedas, og i arbeidet med dette viser han at han har dei samme problema med å «sette i gang» med Arguedas-forståing som Arguedas sjølv hadde med å skrive romanen *Reven der oppe og reven der nede.* Tekstane i *jungel.bok* har ein mørkare og meir høgtideleg tone (...), og dei har ein meir openberr samanheng: den unge studenten si reise inn i Arguedas-land; både inn i Latin-Amerika, utmagra av europeisk ressurstjuveri, inn i biografien, inn i litteraturfilosofien og inn i litteraturen. Ein skulle kanskje tru at tjue sider er litt lite, men det kjem jo altså an på kva for form- og formatformatering ein forventar. Eg synest jungel.bok er ein flott liten sak; ei lita konsentrert oppleving, og gode tekstar.» Også Aftenpostens Mariann Enge tok godt imot *jungel.bok* da den utkom.

Eksterne lenker
---------------

* Gasspedal – Nedlastbar utgave av *jungel.bok* (PDF-fil)
Må ikke forveksles med Energiklagenemnda.
**Elklagenemnda** er en norsk tvistebehandlingsordning for klager på nettselskaper og kraftleverandører fra forbrukerkunder.

Ordningen ble opprettet i 1991 som en konsekvens av at Norges vassdrags- og energidirektorat setter som konsesjonsvilkår at selskapene må være tilknyttet en godkjent bransjenemnd som beskrevet i forbrukerkjøpsloven § 61 a. Dagens ordning har sitt grunnlag i en avtale av 29. januar 2007 mellom Energi Norge og Forbrukerrådet.

Vedtak fra Elklagenemnda er kun rådgivende, men det innklagede selskapet må gi en begrunnet melding til klageren dersom vedtaket ikke vil bli fulgt.

Elklagenemnda består av to representanter oppnevnt av Forbrukerrådet og to representanter oppnevnt av selskapene, samt en uavhengig jurist som leder.

Referanser
----------

1. ↑  «Årsmelding 2011» (PDF). Arkivert fra originalen (PDF) 2. desember 2013. Besøkt 27. november 2013.
2. ↑  Forbrukerkjøpsloven § 61 a
3. ↑  Nemndsavtale Arkivert 2. desember 2013 hos Wayback Machine.

Eksterne lenker
---------------

* Offisielt nettsted Rediger på Wikidata
**Witiza** (død mellom 708 og 710) var sønn av Ergica og hersket sammen med ham som vestgotisk konge i Spania fra 693 til 701 i nordøst, med sin hovedstad i Tuy. Etter at Ergica døde, ble Witiza enehersker til han ble avsatt eller døde. Noen kilder sier at Witiza steg opp på tronen så tidlig som 700 eller så sent som 702. Han var religiøst moderat.

Ifølge Washington Irving, i den første delen av *Legends of the Conquest of Spain* fra 1835, viste Witizas styre innledningsvis lovende takter. «Han tok seg av klager, modererte skattleggingen av sine undersåtter og omgav seg med blandet mildhet og energi i admininstrering av lovene.» Men hvetebrødsdagene varte bare en kort stund. Snart «viste (Witiza) seg i sin virkelige natur, grusom og luksuriøs.»

Witiza forsøkte å sikre tronen sin ved å gjøre slutt på karrieren til to av sine slektninger, Favilia, hertugen av Cantabria, og Teodofred, hertugen av Cordoba, som var pensjonert og levde ved hoffet hans. Witiza fikk Favila drept og Teodofred blindet og fengslet. Sønnen til Favila, Pelayo, var et annet sted da dette skjedde og ble dermed spart for den betydelige rollen han senere fikk i historien. Sønnen til Teodofred var Roderik, hertugen av Baetica, som flyktet til Italia.

Witiza hersket nå tyrannisk og i motsetning til kristne skikker. Et eksempel er at han fulgte vanen til muslimske herskere og «levde i flerkoneri og med konkubiner». Som krønikeskrivere i senere tider oppsummerte det, «lærte Witiza den onde hele Spania å synde».

Roderik samlet seg en hær i respons, møtte kongen i slag og beseiret ham. Kilder varierer on når Witiza kan ha blitt avsatt og når han ble drept, 708, 709 eller 710. Men ifølge historien ble han tatt til fange og Roderik sikret hevn ved å blinde kongen og fengslet ham på samme måte som han hadde gjort med Roderiks far. Witiza døde rundt ett år senere.

På grunn av dette er en fortellingen med enkel avslutning og klar moral, blir troverdigheten i alle dens detaljer ofte betvilt. Men hvor historien slutter og legenden begynner er vanskelig å fastsette. Det som *er* klart er at Witiza mistet tronen sin til Roderik under en borgerkrig blant vestgoterne. Dette skapte kaos i landet. Partisaner av Witiza inviterte så muslimske styrker inn på Den iberiske halvøy for å hjelpe dem i å beseire Roderik og i å få tilbake tronen.

Roderik ble beseiret i 711, men muslimene gikk over til å erobre Iberia for seg selv. Over tid skulle den eneste effektive styrken mot dem vise seg å være Pelayo.


|  |  |  |
| --- | --- | --- |
| Forgjenger:**Ergica** | **Vestgoternes konge**(701–710) | Etterfølger:**Roderik** |

| * v
* d
* r
Vestgotiske konger |
| --- |
| 
* Fritigern
* Atanarik
* Alarik I
* Ataulf
* Sigerik
* Wallia
* Teoderik I
* Torismund
* Teoderik II
* Eurik
* Alarik II
* Gesalek
* Amalarik
* Teudis
* Teudigisel
* Agila
* Atanagild
* Liuva I
* Liuvigild
* Reccared I
* Liuva II
* Witterik
* Gundemar
* Sisebut
* Reccared II
* Suintila
* Sisenand
* Chintila
* Tulga
* Chindasuinth
* Recceswinth
* Wamba
* Erwig
* Ergica
* Witiza
* Roderik

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** VIAF **·** GND **·** BNE
 |
Et grovt utkast eller kladd av Franklin Delano Roosevelts *Skjensel-tale* (Infamy Speech), inkludert presidentens håndskrevne kommentarer.
**Kladd** er et ord og et konsept som betegner en foreløpig versjon eller et **utkast** av en skapelse, ofte mangelfull og upolert. Ordet kommer fra lavtysk, egentlig i betydningen «smussflekk», beslektet med klatt.

I utformingen av det ferdige dokumentet gjør forfatteren en rekke forbedringer og endringer: 

* utvikle en mer sammenhengende tekst
* organisere tanker
* forklare eksempler og ideer
* skape glidende overganger
* underbygge sentrale argumenter / poeng
* gjøre rede for sentrale ideer

I en bok som ble populær på 1950-tallet, *The Elements of Style*, beskrev forfattere Strunk og White en kladd (det første utkastet) som en mindre redigert versjon av det endelige utkastet. I boken sier Strunk og White: «Det første prinsippet ved sammensetning er å forutse eller bestemme formen på hva som skal komme samt forfølge den formen.» Denne formen er utkastet som til slutt blir det ferdige arbeidet.

Senere presenterte Peter Elbow i boken *Writing Without Teachers* et helt annet syn på å utforme kladder i skriveprosessen. Han beskrev sin holdning til skriveprosessen som: «Skriving er en måte å ende opp med å tenke noe du kunne ikke ha begynt ut å tenke.» Ifølge Elbow er formålet med å bruke flere kladder en aktiv del av skriveprosessen, og må ikke sees på som en lineær prosess, men som en helhetlig del av arbeidet. Kladden blir dermed ikke et halvferdig, tilsynelatende unyttig dokument, men snarere en meget viktig del av skriveprosessen.

Enten blir brukt som opprettelsen av et mindre redigert endelige produktet (Strunk og White) eller som et verktøy under forprosessen (Elbow), er det å utforme en nødvendig scene for forfatteren i skriveprosessen. I å skape et utkast er forfatteren i stand til å bevege seg inn i en endring (revisjon).

Referanser
----------

1. ↑  «Kladd» *Thefreedictionary.com*
2. ↑  «Kladd» Arkivert 3. mars 2018 hos Wayback Machine. Bokmålsordboka
3. ↑  Strunk Jr. William & White, E. B. (2009): *The Elements of Style* (PDF), Fiftieth Anniversary Edition (første gang utgitt 1919), s. 15, ISBN 0-978-0-205-63264-0
4. ↑  Elbow, Peter ([1973] 1998): *Writing Without Teachers*. 2. utg. New York: Oxford UP, s. 15

|  |  |
| --- | --- |
| Oppslagsverk/autoritetsdata | GND
 |
**Keiser Mun av Balhae** eller **Dae Heum-mu** (født ?, død 793) var 3. monark med tittelen keiser i det koreanske kongedømmet Balhae. Han var kongedømmets lengstregjerende monark og etterfulgte sin far, kong Mu i 737.

Konge
-----

Under keiser Mun ble det etabert diplomatiske forbindelser med Tang-Kina og mange av Balhaes lærde dro til Kina for å studere, noe som økte innflytelsen til buddhismen og konfucianismen i Balhaes statsadministrasjon. Han styrket også relasjonene med kongedømmet Silla, som hadde forent de koreanske kongedømmene på Koreahalvøya sør for Balhae, og etablerte utviklingen av en handelsrute som ble kalt for *Sillaveien* (hangul: 신라도, hanja: 新羅道). Balhae styrket også de diplomatiske forbindelsene til Japan.

Hovedstaden ble flyttet flere ganger til blant annet Sanggyeong og Donggyeong, kongen stabiliserte og styrket den sentrale statsmakta over stammer av ulik etnisitet, noe som også bidro til territoriell ekspansjon. Han beordret etableringen av det nasjonale akademoet *Jujagam* (hangul: 주자감, hanja: 胄子監), basert på Tangs nasjonale akademi.

Selv om Kina aksepterte Mun som konge, refererte Balhae til Mun som ***Daeheung Boryeok Hyogam Geumryun Seongbeop Daewang*** (hangul: 대흥보력효감금륜성법대왕, hanja: 大興寶曆孝感金輪聖法大王), *Gadokbu* (hangul: 가독부, hanja: 可毒夫), *Seongwang* (hangul: 성왕, hanja: 聖王) og *Giha* (hangul: 기하, hanja: 基下). Noen koreanske historikere viser til han som *himmelens sønn* og som keiser.

Graven til hans fjerde datter, prinsesse Jeonghyo ble oppdaget i 1980. Gravsteinen til hans eldre datter prinsesse Jeonghye er også funnet.

Æranavn
-------

* **Daeheung** (대흥 大興 Stor glede 737-774, ?-793)
* **Boryeok** (보력 寶曆, 774-?, minst til 781)

Referanser
----------

1. ↑  A Concise History of Korea Arkivert 10. mars 2012 hos Wayback Machine.
2. ↑  야청도의성(夜聽도衣聲)
3. ↑  로동신문 년호를 통하여 본 발해국가의 성격 KCNA 23. november 2003 *koreansk* *Lest 4. juni 2012*

Eksterne lenker
---------------

* (ko) Britannica Korea article
* (ko) Balhae era poem and extensive historical background
* (ko) KCNA article on the two tombs of Dae Heummu's daughters


|  |  |  |
| --- | --- | --- |
| Forgjenger:**Mu av Balhae** | **Konge av Balhae**(737–793) | Etterfølger:**Dae Won-ui** |

Portal: Korea
Landsatbilde av Wisłalagunen
**Wisłalagunen** (polsk: *Zalew Wiślany* eller *Zatoka Fryska*, russisk: Калининградский залив, tysk: *Frisches Haff*, litauisk: *Aistmarės*) er en ferskvannslagune i Østersjøen som er skilt fra Gdańskbukta av Wisłaneset. Den blir også kalt Wisłabukta.

Til lagunen flyter Wisłas munningsarmer Nogat og Szkarpawa, samt flere andre elver. Den er knyttet til Gdańskbukta via Baltijskstredet. 

Blant byene ved lagunen er Kaliningrad, Baltijsk og Primorsk i Kaliningrad oblast i Russland, samt Elbląg, Tolkmicko, Frombork og Krynica Morska i Polen. Den polske havnebyen Elbląg var tidligere en stor handelsby i lagunen, men med de nye grensene etter andre verdenskrig endret dette seg sterkt. Kaliningrad og Baltijsk er i dag de største byene ved lagunen.

Det har vært på tale å bygge en kanal fra lagunen til Østersjøen, som en del av et stort prosjekt med EU-støtte. Kanalen, som vil være 1 km lang, vil bidra til at Elblags betydning som havneby igjen vil øke. Dette vil også medføre at byen ikke lenger vil være avhengig av Russland, som fra tid til annen trekker tilbake retten for polske skip til å passere gjennom Baltijskstredet, som en form for press på polske styresmakter. Kanalprosjektet er beregnet å koste 80 millioner PLN. Det er imidlertid store økologiske hensyn som må ivaretas. For eksempel vil dyrene ved langs lagunen få forstyrret sine vandringsveier. I tillegg kan tilførsel av brakkvann fra Østersjøen føre til ubalanse i lagunens økosystem, som består av ferskvann.

Historie
--------

Fra 1871 til 1919 var lagunen en del av Det tyske keiserdømmet. Mellom 1919 og 1945 var den delt mellom Tyskland og Fristaden Danzig. Under evakueringen av Østpreussen, fra januar til mars 1945, krysset flyktninger den islagte lagunen på vei vestover etter at Den røde armé hadde nådd frem til kysten av lagunen nær Elblag. Et jagerfly gikk til angrep og flere tusen av flyktningene omkom eller falt gjennom isen. 

I dag er Wisłalagunen delt mellom Polen og Kaliningrad oblast i Russland.

Se også
-------

* Den kuriske bukten

Referanser
----------

1. ↑  «Vistula Lagoon | Encyclopedia.com». *www.encyclopedia.com*. Besøkt 12. desember 2021.

Eksterne lenker
---------------

* (en) Vistula Lagoon – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** SUDOC **·** GeoNames
 |
***Witchcraft*** er en amerikansk stumfilm fra 1916, regissert av Frank Reicher.

Handling
--------

Suzette og moren hennes er to hugenotter som bor i en koloni i New England. Men såkalt avvikende oppførsel blir stemplet som hekseri. Når Suzettes mor blir alvorlig syk, forsøker Suzette å skaffe hjelp fra Nokomis, en indianer-kvinne som har blitt anklaget for hekseri. Suzette møter, og forelsker seg i, Richard Wayne. Men Makepeace Struble, Waynes protégé, vil ha Suzette for seg selv.

Struble anklager derfor moren til Suzette for hekseri, og utpresser Suzette til å gifte seg med ham. Mannen blir mer og mer voldelig, og Nokomis gir Suzette en talisman som hun påstår kan hjelpe henne. Struble utvikler apopleksi kort tid senere, og anklager derfor Suzette for å ha trollbundet ham. Suzette risikerer snart å bli dømt som en heks. Men Richard Wayne og guvernøren klarer å redde henne i tide, og til slutt står Suzanne endelig fritt til å gifte seg med mannen hun elsker.

Skuespillere
------------

* Fannie Ward som Suzette
* Jack Dean som Richard Wayne
* Paul Weigel som Makepeace Struble
* Lillian Leighton som Nokomis

Referanser
----------

1. ↑  ; besøksdato: 12. juli 2016.
2. ↑  WITCHCRAFT

Eksterne lenker
---------------

* (en) *Witchcraft* på Internet Movie Database Rediger på Wikidata

* (en) *Witchcraft* på AllMovie Rediger på Wikidata

* (en) *Witchcraft* på American Film Institute Rediger på Wikidata
***Dva dnja tsjudes*** (originaltittel: *Два дня чудес*) er en sovjetisk film fra 1970, regissert av Lev Mirskij.

Handling
--------

Daisy og Violet er to feer fra Institute of Good Wizards som, etter en mislykket eksamen, forsøker å skaffe seg praksis i det virkelige liv og utføre et godt mirakel. Etter å ha materialisert seg på en båt, overhører feene en samtale mellom lederen av en terapeutisk avdeling ved en poliklinikk: Vadim Leonidovich, hans kone og sønnen deres som kommer tilbake fra ferie. Feene tilbyr seg å bytte plass, og gjør moren i familien til en jente. Vadim Leonidovich tar ikke dette tilbudet seriøst, og sier seg spøkefullt enig.

Feene, som gleder seg over muligheten til å utføre et mirakel, kaster en trolldom og gjør faren til en sønn, sønnen til far og moren blir forvandlet til en kaktus. Samtidig dukker også to andre kvinnelige trollkvinner fra det samme institutt opp etter å ha blitt utvist på grunn av ugagn. Nå ønsker de å begå enda mer bråk. Snart må sønnen i familien gå på skolen, og faren må arbeide ved klinikken. De må raskt forberede hverandre på uventede nye vaner, og ansvar i barndommen og voksenlivet.

Skuespillere
------------

* Leonid Kuravljov - Vadim Murasjev
* Borja Majkhrovskij - Grisja Murasjev
* Mikhail Kozakov
* Jelena Mozgovaja - Violet
* Natalja Markina - Daisy

Referanser
----------

1. ↑  ДВА ДНЯ ЧУДЕС (1970)
2. ↑  ДВА ДНЯ ЧУДЕС

Eksterne lenker
---------------

* (en) *Dva dnja tsjudes* på Internet Movie Database Rediger på Wikidata

* (en) *Dva dnja tsjudes* på AllMovie Rediger på Wikidata
***With or Without You*** er en singel av den irske rockegruppen U2.

Dette var den første singelen fra albumet The Joshua Tree, singelen gikk rett til topps på lister verden over. U2s manager Paul McGuinness ville ikke ha sangen som singel, men Gavin Friday overtalte både han og Bono om at sangen ville bli en hit.

«With or Without You» er en kjærlighetssang skrevet av Bono. Han har aldri villet diskutere sangen med noen i pressen, men har sagt at de andre medlemmene i U2 vet hva han synger om. Det eneste han vil kommentere er tekstlinjen «And you give yourself away», som han skrev om seg selv og måten han var så åpen til pressen på. Han har sagt at hvis han kunne skade bandet, så var det gjennom hva han sa i intervjuer.

Singelen toppet på en førsteplass i Storbritannia, en tredjeplass i USA, men i Norge kom den aldri inn på VG-lista.

Sanger på singelen
------------------

* «With or Without You» (4:56)
* «Luminous Times (Hold on to Love)» (4:34)
* «Walk to the Water» (4:48)
* «Mothers of the Disappeared» (5:14)

«Luminous Times» og «Walk to the Water» ble skrevet under arbeidet med *The Joshua Tree*, men de rakk ikke å gjøre ferdig sangene før innspillingen var ferdig. I «Walk to the Water» kan du høre Bonos første forsøk på rap.


|  |  |  |
| --- | --- | --- |
| Forrige mottaker:«Fairytale» med Alexander Rybak | **Nummer 1 på VG-lista med Lind, Nilsen, Fuentes, Holm**(Uke 16–17 2009) | Neste mottaker:«Halo» med Beyoncé |
**Jurij Aleksandrovitsj Tsitsinov** russisk: **Юрий Александрович Цицинов** (født 24. august 1937 i Moskva, død 1994) var en sovjetisk ishockeyspiller som deltok i de olympiske vinterleker 1960 i Squaw Valley.

Tsitsinov vant en olympisk bronsemedalje i ishockey under vinter-OL 1960 i Squaw Valley. Han var med på det sovjetiske ishockeylaget som kom på tredjeplass i turneringen bak USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.

Tsitsinov spilte 11 landskamper for Sovjetunionens herrelandslag i ishockey og scoret ti mål.

OL-medaljer
-----------

* 1960 USAs flagg Squaw Valley - Bronse Bronse i ishockey Sovjetunionens flagg Sovjetunionen

VM-medaljer
-----------

* 1960 USAs flagg Squaw Valley - Bronse Bronse i ishockey Sovjetunionens flagg Sovjetunionen

Referanser
----------

1. ↑   sports-reference.com, oppført som Yury Tsitsinov, Sports-Reference.com olympisk utøver-ID ts/yury-tsitsinov-1, besøkt 9. oktober 2017[Hentet fra Wikidata]

Eksterne lenker
---------------

* (en) Jurij Tsitsinov – Olympedia Rediger på Wikidata

* (en) Jurij Tsitsinov – Sports-Reference (OL-resultater – arkivert) Rediger på Wikidata

* (en) Jurij Tsitsinov – Eurohockey.com Rediger på Wikidata

* (en) Jurij Tsitsinov – Hockeydb.com Rediger på Wikidata

* (en) Jurij Tsitsinov – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Uni Research AS** var et norsk statlig forskningsinstitutt eid av Universitetet i Bergen og den tilknyttede Stiftelsen Universitetsforskning Bergen. Det var en videreføring av Universitetsforskning Bergen, og ble i 2018 en del av det sammenslåtte universitetseide Norwegian Research Centre.

Uni Research drev forskning og utvikling innen helse, modellering, marin molekylærbiologi, miljø, klima, energi og samfunn. Uni Research er en av Norges største forskningsorganisasjoner, og hadde ansatte fra over 50 nasjoner. Selskapets hovedkontor lå i Bergen.

Noen nøkkeltall
---------------

* I 2010 omsatte Uni Research for ca. 400 millioner kroner
* Ved utgangen av 2010 hadde Uni Research rundt 500 ansatte fra 50 nasjoner
* Ca 75 % av Uni Researchs forskere har doktorgrad

Organisering
------------

Uni Research var organisert i seks fagavdelinger:

* Uni Research Computing – utførte forskning basert på avansert datateknologi og matematisk modellering.
* Uni Research Klima – forsket på klima i fortid, nåtid og fremtid.
* Uni Research CIPR (Centre for Integrated Petroleum Research) – utførte anvendt forskning for økt oljeutvinning og sikker CO²-lagring.
* Uni Research Helse – utførte og formidlet forskning innen fagområder som har betydning for helse, livsstil og arbeid.
* Uni Research Miljø – studerte menneskelig innvirkning på naturressurser og utfører forskning som skal bidra til å sikre en bærekraftig økologisk utvikling.
* Uni Research Rokkansenteret – utførte forskning innenfor et vidt felt av samfunns- og kulturforskning.

Historie
--------

Uni Research ble stiftet som aksjeselskap i 2003. Selskapets vokste ut av stiftelsen Universitetsforskning Bergen, som ble opprettet i 1986. Uni Research AS eies i dag av Universitetet i Bergen (85 %) og stiftelsen Universitetsforskning Bergen (15 %). Selskapets formål er allmennyttig og eventuelle overskudd føres tilbake til virksomheten i form av investeringer.
I oktober 2018 ble Agderforskning, Teknova, International Research Institute of Stavanger og Uni Research fusjonert inn i NORCE Norwegian Research Centre.

Referanser
----------

1. ↑  «Gjennomføring av fusjon». Brønnøysundregistrene. 2. oktober 2018. Besøkt 27. mars 2021.

Eksterne lenker
---------------

* Uni Research AS nettsted

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Duyun** (kinesisk: 都匀; pinyin: *Dūyún*) er et byfylke i prefekturet Qiannan i provinsen Guizhou i Folkerepublikken Kina. 

Befolkningen var på 450 570 innbyggere i 1999, og i selve byen Duyun anslagsvis 92 083 i 2007.

Fylkethar betydelig jern- og stålindustri.

Historie
--------

I dette området utspilte seg et av de støre miaoopprørene under Qingdynastiets tid. Fylkets befolkning tok del i opprøret som til slutt ble slått ned av regjeringsstyrkene.

Samferdsel
----------

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.

Referanser
----------

1. ↑  National Population Statistics Materials by County and City - 1999 Period, *i* China County & City Population 1999, Harvard China Historical GIS
2. ↑  «World Gazetteer om Duyun». Arkivert fra originalen 30. september 2007. Besøkt 2. desember 2009.

Eksterne lenker
---------------

* Lokalregjeringens sider
* Fotografier fra Duyun på *Panoramio*

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
**Opéra-ballet** («Ballettopera») er en operasjanger fra den franske barokken. 

En typisk *opéra-ballet* består av en prolog fulgt av flere uavhengige akter (*entrées*) som ofte er løselig gruppert rundt et enkelt tema. Aktene kan også oppføres enkeltvis og ble da kalt *actes de ballet*. 

Ballettopera inneholder mer dansemusikk enn Lullys *tragédie en musique* og plottene er ikke nødvendigvis hentet fra antikkens mytologi. De kan også inneholde komiske elementer. 

Som det første verket i sjangeren regnes Pascal Collasses *Ballet des saisons* (1695), mens André Campra med *L'Europe galante* (1697) skapte det mest kjente. Jean-Philippe Rameau skrev flere operaballetter, som *Les Indes galantes* (1735) og *Les fêtes d'Hébé* (1739). Joseph Bodin de Boismortier skrev også en kjent opera i sjangeren, *Don Quichotte chez la Duchesse* (1743).

Kilder
------

* Avsnittet «Ballet as an adjunct to opera» i artikkelen *Ballet*, *Encyclopædia Britannica*

Litteratur
----------

* James R. Anthony: "Opéra-ballet" i *The New Grove Dictionary of Music and Musicians*, 2. utgave, Stanley Sadie (red). London 2001: Macmillan. ISBN 9781561592395 (hardcover). OCLC 419285866 (eBook)
* Elizabeth M. Bartlet: "Opéra-ballet", bind. 3, s. 683f, i *The New Grove Dictionary of Opera*, 4 bind, Stanley Sadie (red). New York: Grove. ISBN 9781561592289.
* Jane Bellingham: "opéra-ballet", s. 862, i *The Oxford Companion to Music*. Alison Latham (red). Oxford: Oxford University Press. ISBN 9780198662129.

|  |  |
| --- | --- |
| Oppslagsverk/autoritetsdata | Encyclopædia Britannica **·** BNF **·** BNF (data)
 |
***With Neatness and Dispatch*** er en amerikansk stumfilm fra 1918, regissert av Will S. Davis.

Handling
--------

Mary Ames blir oppdaget mens hun planlegger å stikke av, og blir deretter låst inne på et rom av tante Letitia. Søsteren hennes, Geraldine, planlegger å hjelpe henne, og går til vennen hennes - en politi-mester. Paul, politimesterens nevø, legger merke til Geraldine og blir straks forelsket i henne. Han bestemmer seg for å posere som kriminell, for å være nærmere henne. 

Paul hjelper Geraldine med å få Mary løslatt. Men i samme øyeblikk dukker familiens tidligere gartner opp, sammen med den virkelige kriminelle som Paul utgir seg for å være. De planlegger å rane hjemmet deres. Paul må derfor slåss mot dem, i forsøk på å redde familiens verdisaker.

Skuespillere
------------

* Francis X. Bushman som Paul Donaldson
* Beverly Bayne som Geraldine Ames
* Frank Currier som Roger Burgess
* Walter Miller som John Pierce
* Hugh Jeffrey som Inspektør Corcoran
* Sylvia Arnold som Mary Ames
* Ricca Allen som Tante Letitia
* Adella Barker som Fanny
* John Charles som Slim Keegan
* Arthur Housman som Burns
* Sidney D'Albrook som Daly

Referanser
----------

1. ↑  WITH NEATNESS AND DISPATCH

Eksterne lenker
---------------

* (en) *With Neatness and Dispatch* på Internet Movie Database Rediger på Wikidata

* (en) *With Neatness and Dispatch* på Turner Classic Movies Rediger på Wikidata

* (en) *With Neatness and Dispatch* på American Film Institute Rediger på Wikidata
**Martin Johannes Kongsvold** (født 3. juni 1983) er en rapper og produsent fra Ottestad i Stange kommune. Han har skrevet låter, produsert og gitt ut plater siden 1999. Tidligere arbeidet med Karls1, Mindflow, Jester, Wolverine, Sørsia Gerilja, Kjartan Gaulfossen og Bad Spit. Han er frontfigur i gruppa Vrangsitt Transitt og ga ut deres første album *Klapp for oss* i 2010. I 2011 ble singelen/videoen «Kjær» gitt ut. I 2012 ga han ut sitt debutalbum *Splitta liv* på Knausen Studio, sin eget label. Vrangstrupe er en melankolsk rapper med budskap tydelig preget av opposisjon mot samfunnet. Han rapper på norsk og representerer Trondheims-hiphop.

Diskografi
----------

Soloalbum
* *Stien* (EP) (2014)
* *Splitta liv* (2012)
* *Skrivesperre* (2012)
* *Vrangforestilling* (Mixtape) (2008)
* *Aldri for sent EP (2007)*

Vrangsitt Transitt
* *Anormal* (EP) (2011)
* *Kjær* (2011)
* *Opp med nevene* (2010)
* *Klapp for oss* (2010)
* *Transformert* (EP) (2009)

Eksterne lenker
---------------

* Offisielt nettsted Rediger på Wikidata
* Vrangsitt Transitt (offisiell hjemmeside)
En antikk røkelsesklokke fra Kina
**Røkelsesklokker** (forenklet kinesisk: 香钟, tradisjonell kinesisk: 香鐘, pinyin: *Xiāng zhōng*, Wade–Giles: *Hsiang-chung*) er et elementærur som ble benyttet under kulthandlinger i Kina og Japan. 

De oppstod i Kina under Song-dynastiet (960-1279) og spredte seg derfra. Sinologen Edward H. Schafer antar at kineserne hadde fått impulsen fra India, der noe lignende, men ikke fullt utviklet, var i bruk allerede.

I smale, båtformede bronsefat som ofte var formet som langstrakte drager brente man en aromatisk masse fra planten japansk stjerneanis. På tvers over bronsefatene hang snorer med metallkuler, som etterhvert ble svidd løs den ene etter den andre. Metallkulene falt i et fat, og ved lyden fikk man et signal om at en viss tid var tilbakelagt. Røkelsesklokkene ble ikke benyttet i dagliglivet, men var hjelpemidler i religiøse kulthandlinger i templene.

Referanser
----------

1. ↑  Reinhard Meis: *Die Alte* Uhr, Bd. 1. Klinkhardt & Biermann, Braunschweig 1978, ISBN 978-3781401167.
2. ↑  Viktor Pröstler: *Callwey's Handbuch der Uhrentypen [...]*. Callwey, München 1994, ISBN 978-3766710987.

|  |  |
| --- | --- |
| Oppslagsverk/autoritetsdata | GND
 |
**Jan Petter Lindvall** (født 18. mars 1950 i Kåfjord) er en norsk tidligere langrennsløper som var aktiv på internasjonalt nivå i perioden 1978 til 1984. Han representerte TUIL, Nordreisa Idrettslag og Tromsø Skiklubb.

Oppvekst og tidlig karriere
---------------------------

Lindvall vokste opp i bygda Olderdalen i Kåfjord kommune i Troms. 13 år gammel gikk han sitt første organiserte langrennsløp, og året etter deltok han i sitt første kretsmesterskap. Etter dette ble det mer organisert trening, og som 17-åring flyttet han til Tromsø og meldte seg inn i Tromsdalen Ungdoms- og Idrettslag. 27 år gammel ble han nordnorsk mester for første gang, og året etter ble han tatt opp som en del av landslagstroppen etter gode resultater i NM.

Lindvall vant Reistadløpet fra Setermoen til Bardufoss i 1978, 1979, 1982 og 1985.

Internasjonal karriere
----------------------

Han ble tatt med i troppen til OL i Lake Placid i 1980 men fikk ikke gå noen løp. I verdensmesterskapet på ski i Oslo i 1982 ble han syk og ikke friskmeldt før mot slutten av mesterskapet. Han deltok kun på femmila, og gikk inn til en ellevteplass. Året etter kunne Lindvall notere seg for sin beste internasjonale plassering da han vant femmila i verdenscupen i Kovgolovo i daværende Sovjetunionen. OL i Sarajevo i 1984 ble hans siste internasjonale mesterskap som aktiv skiløper, og han endte der på en femteplass på femmila.

Verdenscupseire
---------------

| Nr. | Dato | Sted | Øvelse |
| --- | --- | --- | --- |
| 1. | 26. februar 1983 | Sovjetunionens flagg Kavgolovo | 50 km |

Etter skikarrieren
------------------

Etter at Lindvall la opp som aktiv skiløper på seniornivå har han deltatt i verdensmesterskapet for veteraner i Falun i 2000 der han tok flere verdensmestertitler, i Vasaloppet og i flere turrenn. Lindvall jobbet som brannmann i Tromsø til han ble pensjonert i 2015. Han har også bidratt som konsulent for skimerket Fischer og skitilbehørsprodusenten Swix. Lindvall var i en periode trener for NTG Tromsø.

Referanser
----------

1. 1 2  Sivertsen, Øyvind (28. februar 2015). «Lindvall ble slått av dopet finne». *itromso.no*. Besøkt 19. januar 2019.
2. ↑  «Tidligere vinnere». *Reistadløpet* **(norsk nynorsk)**. Arkivert fra originalen 31. august 2018. Besøkt 19. januar 2019.

Eksterne lenker
---------------

* (en) Jan Lindvall – Olympedia Rediger på Wikidata

* (en) Jan Lindvall – Sports-Reference (OL-resultater – arkivert) Rediger på Wikidata

* (en) Jan Lindvall – FIS (langrenn) Rediger på Wikidata
* Har betydd mye for langrennssporten i nord[*død lenke*] - Intervju med Jan Lindvall
**Vårlurvefly** (*Brachionycha nubeculosa*) er en sommerfugl som tilhører familien nattfly (Noctuidae). Den er utbredt nord til Nord-Trøndelag i Norge.

Utseende
--------

Et ganske stort (vingespenn 49–56 mm), grått nattfly. Arten ser ikke ut som et typisk nattfly, men ligner mer på enkelte tannspinnere (Notodontidae). Hannen har smalt fjærformede antenner. Kroppen er kraftig og tett kledt med grå hår. Forvingen er lysgrå med kraftig grå pudring og mørkere tegninger. Den er temmelig tynt skjellkledt og en tanke gjennomsiktig. Nyremerket er stort, utvidet i nedre del, på undersiden med en kraftig, svart kantstrek. Ringmerket er lite og langt ovalt. Tappmerket, som sitter litt lenger bak, er svartkantet og langt ovalt. Vingen har ikke tydelige tverrlinjer. Bakvingen er uvanlig liten og smal til nattfly å være, grålig med mørkere bestøvning, i midten med en grå flekk. Langs ytterkanten er det en rekke av avrundede, grå flekker. Larven er friskt grønn med hvite flekker og gulaktige tegninger.

Levevis
-------

Arten lever i løv- og blandingsskog. Larvene lever mest på bjørk, men kan også finnes på osp, hegg og lind. De spinner seg inn i en kokong i bakken og forvandler seg til pupper før de overvintrer. De voksne sommerfuglene flyr fra slutten av mars til mai, de er gjerne blant de første sommerfuglene som er ute om våren.

Utbredelse
----------

Vårlurvefly er utbredt i Nord- og Mellom-Europa og det nordlige Asia østover til Japan. I Norge er det nokså vanlig nord til Steinkjer i Nord-Trøndelag.

Referanser
----------

1. 1 2  «Artsdatabankens artsopplysninger». Artsdatabanken. 23. juli 2020. Besøkt 23. juli 2020.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler, lurvefly:
* Nettsiden *Svenska Fjärilar*, med bildegalleri:
* *Brachionycha nubeculosa* på UK moths:

Eksterne lenker
---------------

* (en) *lurvefly* i Encyclopedia of Life Rediger på Wikidata

* (en) *lurvefly* i Global Biodiversity Information Facility Rediger på Wikidata

* (no) *lurvefly* hos Artsdatabanken Rediger på Wikidata

* (sv) *lurvefly* hos Dyntaxa Rediger på Wikidata

* (en) *lurvefly* hos Fauna Europaea Rediger på Wikidata

* (en) *lurvefly* hos NCBI Rediger på Wikidata

* (en) *Kategori:Brachionycha nubeculosa* – bilder, video eller lyd på Wikimedia Commons Rediger på Wikidata

* *Brachionycha nubeculosa* – detaljert informasjon på Wikispecies Rediger på Wikidata
Det franske laget, USFSA, OL 1900
**Louis Bach** (født 1882, død 1914) var en fransk fotballspiller som deltok i de olympiske leker 1900 i Paris.

Bach spilte på det franske laget *Union des Sociétés Françaises de Sports Athlétiques* under verdensutstillingen og OL 1900 i Paris. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris. Det franske laget spilte kamp den 20. oktober 1900 mot det britiske laget *Upton Park F.C.* som de tapte med 0-4. Tre dager senere beseiret de det belgiske laget *Université de Bruxelles* med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.

OL-medaljer
-----------

* 1900 Frankrikes flagg Paris - Sølv Sølv i fotball Frankrikes flagg Frankrike

Eksterne lenker
---------------

* (en) Louis Bach – Olympedia Rediger på Wikidata

* (en) Louis Bach – Sports-Reference (OL-resultater – arkivert) Rediger på Wikidata
Rødøya med Rødøyløva
Rødøya på kartet
**Rødøya** er ei øy i Rødøy kommune i Nordland. Øya ligger utenfor munningen av Tjongsfjorden. Rødøya har et areal på 8,2 km², og høyeste punkt på øya er Rødøyløva på 443 moh. Øya hadde 175 innbyggere i 2001.

Rødøya var tidligere kommunesenter i Rødøy kommune. På øya ligger Rødøy kirke fra 1885. Malin Arntsen fikk i 2006 Nordland fylkeskommunes næringslivspris for kvinner for arbeidet med Klokkergården Gjestgiveri. Klokkergården ble bygd i 1906, og ble restaurert i 1997.

Rødøy kommunes kommunevåpen er inspirert av Rødøyløva på Rødøya.

Eksterne lenker
---------------

* Klokkergården Gjestgiveri
* Båtmagasinet: Rødøy-glødende Malin
* Rana Blad: Fikk pris for Klokkergården
* Bent Svinnungs padlesider:
	+ Klokkergården på Rødøya
	+ Valholmen ved Rødøya
	+ Høyvågen på Rødøya
	+ Storsanden på Rødøya
	+ Rødøyløva
	+ Prestøya rett vest for Rødøya

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |